सिद्धांत वीर सूर्यवंशी

सिद्धांत वीर सुर्यवंशी (१५ डिसेंबर १९७५ - ११ नोव्हेंबर २०२२), हे आनंद सूर्यवंशी म्हणूनही ओळखले जातात,    एक भारतीय टेलिव्हिजन अभिनेता होता.   २१ वर्षांच्या कारकिर्दीत तो २५ हून अधिक हिंदी टेलिव्हिजन शोमध्ये दिसला आणि ममता आणि कसौटी जिंदगी की मधील भूमिकांसाठी ओळखला गेला.

करिअर 
सूर्यवंशी यांनी २००१ मध्ये एकता कपूरच्या कुसुम या मालिकेद्वारे टेलिव्हिजनमध्ये पदार्पण केले.   तो कृष्ण अर्जुनच्या दोन एपिसोडमध्ये दिसला होता. २००२-०३ मध्ये, त्याने कसौटी जिंदगी की मध्ये विनीत खन्नाची आवर्ती भूमिका केली, जी त्याच्या सर्वात लोकप्रिय भूमिकांपैकी एक होती.  २००४-०५ मध्ये, तो जमीन से आसमान तक, सिंदूर तेरे नाम का आणि सात फेरे: सलोनी का सफर मध्ये दिसला.  त्याने २००६-०७ मध्ये झी टीव्ही मालिका ममता मध्ये अक्षय श्रीवास्तवची मुख्य भूमिका साकारली होती.  २००८ मध्ये त्यांनी स्टार प्लसवरील कौटुंबिक नाटक गृहस्तीमध्ये ऋषीची मुख्य भूमिका साकारली होती.

वैयक्तिक जीवन 
सुर्यवंशी यांचा जन्म आनंद सूर्यवंशी १५ डिसेंबर १९७५ रोजी भारतात झाला.  त्याने १० डिसेंबर २००० रोजी इराशी लग्न केले आणि या जोडप्याला १० सप्टेंबर २००४ रोजी एक मुलगी डिझा झाली. २०१५ मध्ये त्यांनी परस्पर निर्णयाने घटस्फोट घेतला.  २०१६ मध्ये एका अंकशास्त्रज्ञाच्या सल्ल्यानुसार त्यांनी आपले नाव बदलून सिद्धान्त वीर सुर्यवंशी ठेवले.  नोव्हेंबर २०१७ मध्ये त्याने रशियन मॉडेल अलेसिया राऊतशी लग्न केले.   दोघांचेही हे दुसरे लग्न होते; अलेसियाला तिच्या मागील लग्नापासून एक मुलगा होता.

मृत्यू 
११ नोव्हेंबर २०२२ रोजी मुंबईतील जिममध्ये व्यायाम करताना सुर्यवंशी कोसळले. त्यांना तातडीने कोकिलाबेन धीरूभाई अंबानी रुग्णालयात नेण्यात आले, मात्र त्यांना मृत घोषित करण्यात आले. हृदयविकाराचा झटका हे मृत्यूचे कारण मानले जात होते.  त्यांच्या पश्चात पत्नी व दोन मुले असा परिवार आहे.   कॉमेडियन राजू श्रीवास्तव आणि कन्नड चित्रपट अभिनेता पुनीत राजकुमार यांसारख्या अलीकडील मृत्यूनंतर, भारतात अतिव्यायाम केल्याने अचानक होणाऱ्या मृत्यूंबद्दल चिंता व्यक्त केली जात आहे.

संदर्भ 

इ.स. १९७५ मधील जन्म
इ.स. २०२२ मधील मृत्यू
हिंदी दूरचित्रवाहिनी अभिनेते
पुरुष चरित्रलेख